**A venit primăvara**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iată prieteni, iar a venit primăvara,

şi colţul ierbii a crescut pe glie;

Doi guguștiuci și-au petrecut seara

În nucul din grădină, fără gălăgie.

Căldura va ţâşni rapid, foarte curând,

Și eu voi pleca, să mai tai la vie;

soarele mă va batjocori ca nicicând

berze se vor aduna, din nou, pe glie.

Câinele meu, mă va petrece în zori,

oprindu-se mereu pe lângă garduri;

Din lizieră am s-adun și primele flori

aşa cum am făcut-o de-atâtea rânduri.

Eu am să merg din nou în depărtare,

unde ciocârliile mor, duios cântând;

cu faţa arsă şi năucit uşor de soare

şi cu toate zările pe umeri, fluierând.